**Referat DSKMs Uddannelsesudvalg**

**Torsdag den 29. januar 2021 kl. 9.00-11.00**

Videomøde pga. SARS-CoV-2/COVID-19.

**Medlemmer**:

Lise Tornvig Erikstrup (LTE, formand),

Thomas greve (TG, repræsentant fra DSKMs bestyrelse),

Helle Brander Eriksen (HBE),

Marc Trunjer Nielsen (MTN),

Charlotte Nielsen Agergaard (CNA),

Barbara Juliane Holzknecht (BJH, udpeget for videreuddannelsesregion Øst),

Marianne Kragh Thomsen (MKT, udpeget for videreuddannelsesregion Nord),

Kasper Klein (KK, udpeget for videreuddannelsesregion Syd),

**Afbud:** Barbara Juliane Holzknecht

1. **Valg af referent.**

KK blev valgt.

1. **Godkendelse af dagsorden.**

Godkendt.

1. **Godkendelse af referat fra mødet den 25.08.2020.**

Godkendt.

1. **Nyt fra formanden:**
2. Fokus på uddannelse under COVID-19:

Runde, hvor vi snakkede om, hvordan det går på de forskellige KMA’er.

Størstedelen af afdelingerne har øget deres uddannelseselementer i forhold til tidligere under COVID pandemien. Dog har de nyeste afstandskrav medført nogle logistiske udfordringer særligt mhp. Situationer der traditionelt bruges til kompetencevurderinger (konferencer både på afdelingen og de kliniske afdelinger). Dette er i stor grad blevet afhjulpet af videokonferencer.

Det øgede arbejdspres har særligt været et uddannelsesmæssigt problem på de mindre afdelinger, hvor der er færre til at deles om de nye ekstra opgaver, disse ender til tider hos de uddannelses søgende og selvom det giver læring, flytter det tid fra andre uddannelseselementer. Tilstrækkelig supervision og kompetencevurdering har ligeledes været svært på de mindre afdelinger.

I region H er det ene af to regionale kurser blevet aflyst grundet COVID.

1. Revision af den lægelige videreuddannelse:

I forbindelse med revision af den lægelige videreuddannelse er der nedsat 4 arbejdsgrupper.

**Gruppe 1:** Indhold i/omfang af opbygning af den lægelige videreuddannelse samt lægeroller.

**Gruppe 2:**Specialestruktur (hvilke og hvor mange?)

**Gruppe 3:**Modeller for dimensionering af videreuddannelsen

**Gruppe 4:**Videreuddannelsens governance

Repræsentanterne i de 4 arbejdsgrupper er besat på politisk højt niveau. Videreuddannelsesregion (VUR) Nord har valgt at nedsætte såkaldte baggrundsgrupper for hver arbejdsgruppe. Marianne er i baggrundsgruppe 4.

Efter Mariannes første møde i baggrundsgruppe 4, ved vi at SST's arbejdsgruppe 2 har nedsat bl.a. en underarbejdsgruppe til at kigge på **samhørighed mellem laboratoriespecialer (sammenlægning?).**Underarbejdsgrupperne er ikke nedsat endnu, men Michael Pedersen har (på vegne af DSKM's bestyrelse) kontaktet formændene for de øvrige laboratoriemedicinske specialeselskaber, og de har i fælles mail kontaktet Helene Probst, SST (formand for arbejdsgruppe 2), og har lagt op til, at der bliver deltagelse fra de laboratoriemedicinske specialer i underarbejdsgruppen. Helene Probst har lovet at de laboratoriemedicinske specialer nok skal blive indkaldt til underarbejdsgrupperne.

Der er taget initiativ til at mødes på tværs af de laboratoriemedicinske specialer og diskutere samarbejdsområder og samarbejdsformer imellem specialerne. Der er lagt op til at sende 2 fra hvert speciale. Vi sender Michael Pedersen, formand for DSKM, samt Thomas greve bestyrelsens repræsentant i DSKM's uddannelsesudvalg.

Når SST opfordrer til at indstille medlemmer til arbejdsgruppen under arbejdsgruppe 2 er det oplagt at vælge blandt repræsentanter fra dette samarbejdsforum. Repræsentanterne skal efterfølgende rapportere tilbage til dette forum samt de forskellige bestyrelser.

Aktuelt er der en del usikkerhed om hvad det egentlige mål er med henblik på specialestrukturen.

Det frygtes at der ved en evt. sammenlægning af laboratoriespecialerne vil blive uddannet ”for brede” klinikere der har behov for massiv efteruddannelse for at varetage en speciallæge funktion.

Det overordnede indtryk er at de andre laboratoriespecialer deler denne usikkerhed.

Der italesættes mulighed for at lave fælles efteruddannelse således at det kunne blive lettere at skifte mellem laboratoriespecialerne.

Endvidere blev det påpeget at klinisk mikrobiologi også har en stor kontaktflade med infektionsmedicin.

1. Årsberetning og budget 2020:

Forslag om at tilføje punkter vedrørende uddannelse under COVID samt revision af speciallægeuddannelsen til UUV’s årsberetning, begge vedtaget. Grundet opnåelse af speciallæge anerkendelse stopper Helle Brander Eriksen og Charlotte Nielsen Agergaard i UUV. Deres pladser er dermed ledige. I den forbindelse blev de vedtægtsændringer, der omhandler større gennemsigtighed i DSKM’s arbejde nævnt. Der ønskes en bredere rekruttering til udvalgsposterne. I forlængelse af dette er der enighed om, at alle i hoveduddannelse (i de pågældende videreuddannelses regioner) skal have tilbuddet. Den der i uddannelsesudvalget er udpeget som ansvarlig for sin videreuddannelsesregion har ansvaret for at sende en mail ud til kursisterne i den pågældende videreuddannelsesregion. Hvis der er flere interesserede sendes en ansøgning til DSKM’s bestyrelse, der sammen med formanden for uddannelsesudvalget vælger en kandidat. BJH og KK skriver til HU lægerne i deres respektive regioner.

1. Opfølgning på virtuel deltagelse i/afholdelse af specialespecifikke kurser:

Flemming Rosenvinge og Claus Østergaard afholdt kurset ”Antimikrobiel kemoterapi – kliniske aspekter” som et fuldt virtuelt kursus, der generelt fik rigtig gode evalueringer.

Den virtuelle løsning krævede indkøb af diverse it udstyr. LTE har fået accept af sundhedsstyrelsen til at bruge ”kursuspenge” til dette formål.

UUV besluttede inden kurset blev afholdt at kursisterne efterfølgende skulle fremlægge noget fra kurset på deres egen afdeling. Initiativet blev iværksat for at sikre at kursisterne opnåede de nødvendige kompetencer og deltog aktivt i kurset. Den generelle tilbagemelding fra kursisterne var, at der ikke var tid til at forberede / gennemføre dette.

Enighed i UUV at formidling af viden fra HU kurser er et vigtigt bidrag til at øge vidensniveauet og udviklingen på de enkelte KMA’er og at denne vidensdeling bør være obligatorisk ved alle HU kurser, både virtuelle og fysiske.

1. Opfølgning på SurveyXact spørgeskema vedr. evaluering af kompetencevurdering:

Data vil blive overordnede da de ellers vil være nemt personhenførbare.

LTE Sender spørgeskemaet ud til alle uddannelseslæger. LTE mangler i den forbindelse opdaterede mailadresser på alle introlæger.

I øvrigt er det blevet foreslået at kompetencevurderingsskemaerne gøres offentlig tilgængeligt i word format så de er lettere at udfylde (letlæseligt). Dette implementeres.

1. **Nyt fra DSKMs bestyrelse:**
2. Orientering fra bestyrelsen:

Årsmødet bliver i år virtuelt, det endelige format er endnu ikke fastlagt. Forskellige scenarier: forplejning (skal alle have det samme), hvorledes skal interaktionen foregå, breakout rooms, mm.

MTN har fundet et interessant software, der tillader interaktiv mingling.

Årsmødet afholdes 19/3 kl. 13-16. Det videnskabelige program står KMA Hvidovre for.

1. **Nyt fra andre medlemmer, f.eks. uddannelsesrelaterede YKM-arrangementer**

Vedr. YKM: Formand og sekretær stopper til marts. Der er ønske om at udvide gruppen således, at den i fremtiden består af: Formand, næstformand, sekretær og to bestyrelsesmedlemmer.

YKM’s bestyrelse vil efter dette bestå af:

##### Anne Haglund

1. reservelæge, Klinisk Mikrobiologisk Afdeling, Aarhus Universitetshospital

Kommende formand for YKM

###### Anne Brun Hesselvig

Reservelæge, Klinisk Mikrobiologisk Afdeling, Rigshospitalet

Kommende næstformand for YKM

###### Vigith Andrews

1. reservelæge

Kommende sekretær i YKM

###### Nanna Skaarup Andersen

1. reservelæge, Afdeling for virus og mikrobiologisk specialdiagnostik, Statens Serum Institut

Kommende bestyrelsesmedlem i YKM

###### Marc Trunjer Kusk Nielsen

1. reservelæge, Klinisk Mikrobiologisk Afdeling, Aarhus Universitetshospital

Kommende bestyrelsesmedlem i YKM

YKM har for nyligt sendt et brev til alle ledende overlæger og DSKM’s bestyrelser hvori de udtrykker bekymring om specialets fremtid særligt med henblik på opgaveglidning til andre specialer. Desuden påpeges skævvridningen af ”eksperter” i medierne i forbindelse med COVID-19.

1. **Evaluering på kurserne i 2020**
2. Kursus i infektionssygdomme – internationale aspekter (4 dage).
3. Kursus i Farmakokinetik og – dynamik (PKPD) og antimikrobiel resistens (3 dage).
4. Kursus i antimikrobiel kemoterapi – kliniske aspekter (4 dage). Kursus i International sundhed og rejserelaterede sygdomme (4 dage).

Grundet tidspres blev evalueringerne ikke gennemgået. Det overordnede indtryk er dog at evalueringerne er gode for alle de afholdte kurser.

1. **Status for kurserne i 2021.**
2. Kursus i molekylærbiologi (4 dage). Dato for kursus: 8.-11. juni 2021. Aarhus Universitetshospital

Delkursusleder: Pernille Kræmer Schachsen og Thomas Greve

1. Kursus i bioinformatik (3 dage). Dato for kursus: 5.-7. oktober 2021. Aarhus Universitetshospital.   
   Delkursusleder: Mette Pinholt og Niels Nørskov-Lauritsen.

Der arbejdes ud fra to forskellige ”set-ups” (et med fysisk fremmøde og et virtuelt)

Den store udfordring er, at der traditionelt er en del praktiske øvelser - hvorledes løses dette virtuelt? Der er afsat arbejdstid til delkursuslederne for at forberede dette. Det foreslås at kursistgrupperne sættes sammen efter kompetencer for at få mest ud af gruppearbejdet.

**9) Status for kurserne i 2021.**

1. Kursus i epidemiologi (3 dage): Dato: 24-26 januar 2022 i Forskningen Hus ved Aalborg Universitetshospital.

Delkursusledere: Kirstine Kobberøe Søgaard og Søren Paaske Johnsen

**10. Evt**

MTN vil gerne lægge diverse podcast op på DSKM’s hjemmeside.

Ok til dette.

**11. Dato for næste møde samt nationalt fællesmøde om uddannelse i klinisk mikrobiologi:** torsdag d. 8/4